
Elements of the Romanian mythical space in advertising 


„Abstract: For design, the myth is a source that creators turn to in order to translate into everyday life those 
ideas that we have genetically implanted in us and to which we feel a call or to which we refer at certain times. 
The myth is for every society an identity known by the vast majority, which 1s why it is used in design either 
to repeat the primordial acts of the ancestors unconsciously, or consciously to make connections between 
the newly created object and the mythological one, which is it ensures credibility, security and success, and, 
in addition to these, an emotion coming from a more or less profound experience. In order to achieve the 
research goal and solve the tasks set, the authors conducted quantitative studies and comparative studies 
concerning the main characteristics of the myth, taking; several primitive myths and observing their search in 
modern times through their use in the advertising sphere. 'The research used the works of researchers Mircea 
Eliade, George Călinescu, Mădălina Moraru, Romulus Vulcănescu, Doina Graur. The author notes that 
turning to the myth in advertising, echoes of the world are vaguely preserved, which can have reverberation 
among the audience, and thus the impulse to buy is determined by proximity to the world a long time ago, 
when the heroes of the first great exploits lived in the paradise world of a fairy tale, in which good wins and 
after the created chaos returns to a state of balance and harmony. The product can be considered as a 
replacement for fantastic weapons ot companions with magical functions that, together with the hero, lead 
to victory in the final stage or battle. The product, maybe for the client, represents the magic from fairy tales 
that makes the world of beginnings so attractive and seductive. 

Elemente ale spaţiului mitic românesc în publicitate 


Abstract: În studiului “Elemente ale spaţiului mitic românesc în publicitate” se observă cum mitul și arhetipul 
sunt folosite pentru promovarea unor produse ele creând astfel o punte de legătură cu lumea strămoşilor. 
După identificarea câtorva reclame publicitare care fac apel la substanța mitică şi corelarea cu principalele 
tipuri de mituri la care fac aluzie vom observa dacă ele sunt o trimitere superficială spre mit, prin intermediul 


= 


arhetipurilor, sau ele pătrund în esența mitului până la o decodificare subtilă şi profundă. De asemenea, 
urmărim și care este relaţia personajelor care apar în publicitate cu produsul pe care-l expun publicului. În 
concluzie, prin abordarea mitului în publicitate sunt păstrate vagi ecouri ale unei lumi ce pot avea reverberații 
în rândul privitorilor şi, astfel, impulsul de a cumpăra să fie determinat de apropierea de lumea paradisiacă a 
basmului. Pentru a atinge obiectivul de cercetare şi a rezolva sarcinile stabilite, am realizat o cercetare 
cantitativă şi studii comparative ce au vizat caracteristicile de bază ale mitului, preluarea câtorva mituri 
primordiale şi observarea regăsirii acestora în contemporaneitate prin utilizarea lor în domeniul publicitar. În 
cursul studiului, au fost utilizate lucrările cercetătorilor Mircea Eliade, George Călinescu, Mădălina Moraru, 
Romulus Vulcănescu, Doina Graur. Prin abordarea mitului în publicitate sunt păstrate vagi ecouri ale unei 
lumi ce pot avea reverberaţii în rândul privitorilor și, astfel, impulsul de a cumpăra să fie determinat de 
apropierea de lumea de demult când, eroii primelor înfăptuiri mărețe trăiau în lumea paradisiacă a basmului, 
în care binele învinge și după haosul creat se revine la o stare de echilibru şi armonie. Produsul poate fi văzut 
ca un substitut al armelor fantastice sau a tovarășilor cu funcții magice care, împreună cu eroul, duc la 
câştigarea unei etape sau a unei bătălii finale. Produsul, poate fi pentru client, reprezentarea magiei din basme 
ce face atât de atractivă şi seducătoare lumea începuturilor. 


Cwvinte cheie: mitologie, arhetip, publicitate, eroii în publicitate, design, artă contemporană. 


Introducere 

Prin intermediul spectacolului publicitar putem accede la modalități de reprezentare simbolică 
a lumii care ne permit întoarcerea în ///o fezppore sau pătrunderea în zona mitului şi cunoaşterea unor 
imagini arhetipale. Publicitatea apelează la structuri ancestrale de gândire, la reprezentări colective 
ale lumii și chiar la structuri mitice în reclame ce au ca scop sporirea vânzărilor unor produse. Miticul 
și arhetipologia se înscriu în atemporalitate, de aceea pot fi accesate oricând, miturile precum cel al 
iubirii, cel al eroilor, al întoarcerii la origini stau la baza formării modelului uman. Publicitatea face 
des apel la aceste poveşti, foarte bine conservate în timp și imposibil de schimbat, combinând fondul 
ancestral cu necesităţile vieții contemporane. Multe dintre reclame nu copie fidel un mit, ci fac 
trimiteri la acele modele arhetipale, simbolice care iterează semnificația originalului. Mitul original se 
poate dezvolta în mai multe poveşti, în care eroul este la fel de spectaculos ca Făt-Frumos sau 
ciobanul din Mioriţa, dar câmpul de acțiune este reprezentat de lumea nevoilor actuale. 

Studiind și analizând elementele spațiului mitic românesc în publicitate se observă o relevanța a 
mitului şi implicit a arhetipului în promovarea unor produse sau servicii. Astfel, evidențiem măsura 
în care publicitatea creează o punte de legătură cu lumea strămoşilor prin intermediul miturilor şi a 
arhetipurilor, oferind o imagine de ansamblu prin analizarea şi cercetarea acestora. Un prim pas în 
acest demers este de a identifica câteva reclame publicitare care fac apel la substanța mitică urmat 
apoi de o corelare cu principalele tipuri de mituri la care fac aluzie. Următorul pas în demersul nostru 
este de a vedea dacă aceste abordări sunt o trimitere superficială spre mit, prin intermediul 
arhetipurilor, sau ele pătrund în esența mitului până la o decodificare subtilă şi profundă. O altă 
sarcină este de a urmări care este relația personajelor din publicitate cu produsul pe care-l expun 
publicului. 

Pentru a atinge obiectivul de cercetare și a rezolva sarcinile stabilite, am realizat o cercetare 


cantitativă și studii comparative ce au vizat caracteristicile de bază ale mitului, preluarea câtorva 


mituri primordiale şi observarea regăsirii acestora în contemporaneitate prin utilizarea lor în 
domeniul publicitar. 
In cursul studiului, au fost utilizate lucrările cercetătorilor Mircea Eliade, George Călinescu, 


Mădălina Moraru, Romulus Vulcănescu, Doina Graur şi a celor enumerați mai Jos. 


Rezultatele cercetării 

Mitul este pentru design o sursă la care apelează creatorii pentru a transpune în cotidian acele 
idei pe care genetic le avem implantate în noi şi spre care simțim o chemare sau la care ne raportăm 
în anumite momente. Mitul este pentru fiecare societate o identitate cunoscută de marea majoritate, 
motiv pentru care el este folosit în design fie pentru a repeta actele primordiale ale strămoşilor la 
modul inconștient, fie conștient pentru a face conexiuni între obiectul nou creat şi cel mitologic, 
ceea ce-i asigură credibilitate, siguranță și succes, şi, pe lângă acestea, o emoție venită dintr-o trăire 
mai mult sau mai puţin profundă. 

În timpul creaţiei un designer face apel la acelaşi acţiuni pe care le face fiecare om când, în 
momente importante ale vieții, renunță la momentul istoric şi se afundă într-un spațiu atemporal, 
încercând să se poziționeze în 7/0 feppore (E/ade, 2011). 

Orice creator se poziţionează în zona asemănătoare cu cea a Fârtaţilor (demiurgilor) la 
momentul creării lumii. Bagajul de cunoștințe şi propriile trăiri duc la realizarea a noi şi noi forme 
care îl surprind pe creator şi ulterior şi pe public, asemeni Fârtatului care a fost surprins de ceea ce 
a ieşit din Apele cosmice. Actul în sine al creației aduce artistul și implicit designerul în același context 
cu cel al Creaţiei lumii. Uneori el caută conştient, având reperele miturilor fundamentale, forme şi 
imagini care să fie aluzive, dar să reprezinte o noutate în acord cu timpurile contemporane. Trăsura 
trasă de caii iuți cu care Soarele se plimba pe bolta cerească a luat forma acum a numeroase obiecte 
zburătoare conduse de motoare ce au cai putere, jilțul împărătesc al Fârtatului a luat forma a mii de 
scaune cu forme cât mai variate, iar amintirea Paradisului a dus la realizarea de reclame ce ne arată 
ţinuturi de vis la care tânjim cu toţii sau eroine sau eroi în care ne vedem metamorfozaţi. Formele 
obiectelor sau semnele prezente pe acestea pot fi purtătoare de emoții în funcție de momentul din 
trecut la care a făcut apel designerul. Trecutul funcționează ca o memorie absolută. 'Toate acțiunile 
consumate în prezent sunt depozitate în trecut, şi, ca orice depozit, el va păstra tot ceea ce a fost 
înmagazinat pentru ca, în viitor, îmbogățirea cu noi forme să se facă prin preluarea de elemente vechi 
poziționate în contexte noi. 

Mădălina Moraru în Mz și publicitate afirmă că „piu este un «retetan» inepuizabil de poveşti publicitare” 
(Vloraru, 2009, p. 13). Mitul originilor sau nostalgia originilor este întâlnit des în publicitate, fiindcă 
reprezintă un mit la care apelăm cu toţii, pe care îl credem şi la care aspităm. Starea aceea paradisiacă, 
cu peisaje superbe populate de eroi şi în care oamenii nu munceau și nu sufereau, este o condiție la 
care visăm cu toții. Dacă în America Marlboro îşi făcea reclamă prin intermediul eroului cowboy, 
plin de forță şi putere, cuceritor de pământuri, în România anilor *30, casa regală făcea reclamă 
valorilor tradiționale româneşti, țara noastră fiind prezentată ca un tărâm de basm în care magia îşi 
avea încă sălașul. Astfel, privind reclama românească din acest unghi al peisajelor superbe unde 


oamenii par aceiași de la începutul lumii pentru că trăiesc în armonie cu natura şi viețuiesc în pace 


după legi morale, am putea spune că apelarea la mitul originilor este în măsură să îl facă pe 
consumator să accepte acest gen de reclamă ca pe un adevăr şi nu ca pe un scop publicitar (Hora 
7): 

Aluzia erotică se manifestă sub forma iubirii văzute ca ispitire şi seducţie, ca iubire hedonistă, 
ca iubire pură de la începutul lumii sau ca iubire casnică. Feminitatea, frumuseţea sunt folosite în 
publicitate în special pentru brandurile de cafea, parfum, bijuterii, pentru a atrage atenția asupra lor 
prin intermediul unui obiect, frumuseţea devenind uneori dezirabilă. Departe de a mai considera 
femeia ca mamă iubitoare, protectoare sau ca zeiță a fertilității reclamele care folosesc femeia doar 
pentru sensurile sexuale alterează elementele morfologice ale mitului şi le vulgarizează dramatic 
(Fzora 2). 

Femeia, prin grija uneori excesivă pe care o acordă podoabelor şi implicit frumuseţii ei, 
potenţate de acestea, se consideră ea însăși ca fiind un obiect pe care-l propune atenţiei bărbaților. 
Mai mult, ea se foloseşte de nuditate pentru a se dărui iubirii bărbaţilor seduşi de frumuseţea el. 
Sentimentalismul se despiritualizează şi se transformă în atracție sexuală, nuditatea devenind tema 
generală a erotismului. Feminitatea trezeşte plăcerea gustului, a apropierii senzuale, aşa cum este 
cazul reclamelor la ciocolată (Hora 3; Fiara 4). 

Iubirea paradisiacă de dinaintea păcatului ne dezvăluie în reclamele de acum o femeie angelică 
atrasă de tot felul de obiecte ispititoare. În publicitate, începutul unei relații sau al unei căsnicii se 
face cu ajutorul unui produs liant, care facilitează întâlnirea celor doi, sugerându-le sentimentele de 
iubire. Produsul își hipnotizează utilizatorul şi-l domină. Femeia are rolul, în acest caz, de a alege ce 
este mai bine pentru cei dragi, devenind un protector de încredere pentru familie (Hora 5). 

Astfel, vedem că femeia este un atractor foarte puternic folosit adesea în publicitatea diferitelor 
produse şi servicii, deoarece impactul pe care aceasta îl are în societate este unul major, indiferent de 
statutul ei de mamă, fucă, iubită, prietenă etc. În mitologie, femeia are preponderent rolul de zeitate, 
preoteasă, zână, eroină, funcția erotică sau senzuală fiind mai puţin evidențiată dar, evident că 
erotismul feminin este prezent deoarece mulți din eroi se luptă cu monştri pentru a lua de soţie 
personajul feminin ce este de cele mai multe ori plasat în plan secund (Câ/presc, 1965). Femeia devine 
de multe ori motivul ce declanşează cumpărarea produsului de cele mai multe ori datorate calităților 
el estetice. 

Ştim că responsabile cu hărăzirea drumului în viață sunt Ursitoarele și că cele hărăzite de ele nu 
pot fi schimbate decât prin acţiunile unor vrăjitori sau magicieni (V7/cânescu, 1987) dat, chiar şi aşa, 
rezultatele sunt îndoielnice. Reclamele însă, apelează la mitul sorții, dar în ele parcursul poate fi 
schimbat lesne, magia îndeplinindu-se foarte uşor prin intermediul unor obiecte sau servicii. Așa este 
și cazul suitei de reclame BCR — credite de poveste — Înapremnă schimbăw povestea, unde nu numai soarta 
oamenilor obişnuiţi este schimbată, ci şi a personajelor de poveste. 

La Divers BCR, Harap A/b le-a învins pe I/zana Cosânzeana şi pe Cenuşăreasa. La Tranzacţii, Scufita 
Roșie s-a luptat cu Ursz/ păcăli? de vulpe şi cu Punguta cu doi bani şi a învins în prelungiri. La creditul Casa 
Mea, Soacra cu 7rei nurori a bătut-o la 7ie break pe Fata babei (Figura 6). 

Eroul este personajul care schimbă viața unei colectivități, este cel care sacrifică totul pentru un 


crez şi prin acțiunile sale temerare se distinge de ceilalți. Intr-o tensiune creatoare continuă, eroul 


mitic caută cu încăpățânare să producă bunuri şi valori culturale care să stârnească admiraţia 
semenilor. Vedem astfel, în advertising că reprezentarea eroului este adesea chiar un produs care 
salvează utilizatorul dintr-un impas. De cele mai multe ori observăm mapări agresive care schimbă 
percepția şi atacă profund chiar structura morfologică, sintactică și fiziologică a mitului eroului. 

La Kaufland fiecare poate deveni erou fiind cel care luptă cu forțele răului în jocul Animaterra, 
într-un sat uitat de lume, alături de personaje din basmele româneşti (Fzpra 7). O luptă între bine Şi 
tău, între întuneric şi lumină care poate declanșa procesul de cumpărare prin poziționarea 
cumpărătorului într-un cadru geografic de basm. Identificarea cumpărătorului cu acțiunea şi eroii 
jocului poate să declanșeze apartenența la acel spațiu de basm prin intermediul produsului. 

Uneori eroul transferă din calitățile sale produsului de care beneficiază viitorii consumatori. Aşa 
este şi reclama la Cosmote War Hero, când singurul supravieţuitor, acum foarte bătrân, al unei 
misiuni de război este agresat de o gaşcă de tineri pe stradă. Aceştia, după ce îi află povestea rapid, 
prin intermediul internetului de pe mobil, îl salută milităreşte cu respectul cuvenit unui erou (['/ozrz 
8). 

Alteori eroii se diferențiază față de masa largă a celorlalți. Între produs și consumator, se creează 
un liant care se doreşte a duce la o mitizare a acestuia. Valoarea produsului este egală cu valoarea 
omului care-l consumă. Așa se întâmplă și în reclama pentru CEC din 2014 care îl are ca personaj 
principal pe Brâncuşi, plecând de la o fotografie reală a acestuia, ceea ce dă o credibilitate vizuală 
majoră spotului. ,,Lrebze să încerci necontenit să urci foarte sus dacă vrei să poti să vezi cât mai departe, iar a 
vedea în depărtare e ceva, însă să ajungi acolo e cu totul altceva. Lucrurile bune din tara asta vor dăinui indiferent de 
vremurile care trec peste ele” (Varia, 1986). Legătura între Brâncuşi şi CEC este forțată şi întinează 
memoria artistului, care şi-a dedicat întreaga viață căutărilor spirituale şi a fost indiferent față de 
agonisiri materiale (Hora 9). 

O altă categorie este cea a produsului devenit erou prin personificare. Acesta acționează ca un 
salvator care deține singura rezolvare prin puterea sa şi metodele eficiente de combatere a 
problemelor. Aceşti eroi se comportă ca personajele din filmele celebre Batman sau Superman. De 
multe ori, idealul întrupat din acest erou este similar celui din basme. Acţiunile personajelor din 
reclamele care folosesc eroii din poveşti — Albă ca Zăpada, Cenușăreasa, Scufița-Roșie sunt 
previzibile datorită acțiunilor lor din poveste. 

Există și categoria reclamelor care fac asocieri cu personalități contemporane, adevărați eroi din 
diverse domenii — artă, sport, politică, ştiinţă sau altele. Aşa este cazul şi celebrilor Nadia Comăneci, 
Ilie Năstase şi Hagi care au fost imaginea BRD. De-a lungul timpului, cei trei sportivi au pozat în fel 
de fel de ipostaze unice, care mai de care mai năstruşnice (Figura 10). În acest caz, este vorba de 
încrederea pe care cele trei personalități o pot oferi unui produs bancar și crea o punte de legătură 
între calitățile eroilor din vechime translate acum prin cei trei eroi contemporani unui produs. 

Publicitatea apelează la mit, uneori la modul ieftin și vulgar, creându-și o sursă inepuizabilă de 
discurs prin vulgarizarea momentelor mitice. Ea preia constant câteva trăsături ale acestuia, şi anume 
narativitatea şi repetabilitatea, împrumutând un vag ecou al mitului. Beneficul adus de advertising-ul 
care apelează la mit constă în faptul că el conservă formele narative ale mitului. Mitul are funcții de 


care trebuie să se țină cont, elementele morfologice ale mitului, în momentul în care sunt decupate, 


duc la un rezultat forțat și de neînțeles. Modificarea, alterarea, decuparea unor elemente morfologice 
şi poziţionarea lor în alt context duc la o prejudiciere prin vulgarizare. Asocierea dintre produsele 
comerciale şi mit sunt dureros de artificiale şi compromit ideea de mit, ducându-l în zona de 
superficialitate ce apare datorită mijloacelor folosite pentru interpretarea mitului. 

Se aduc mereu în atenție momente ale mitului încercând să se sugereze structuri originale care 
să fie adaptate noilor situaţii. De fapt, publicitatea recurge doar la forma superficială a mitului, la 
povestea cunoscută de marea majoritate doar pentru că asocierile contextuale dintre produs şi 
poveste determină impulsul de cumpărare, dar implicarea consumatorului în acțiunea mitului este 


una imaginară. 


Discuţie 

Membrii unei națiuni cunosc mitologia prin intermediul basmelor, poveştilor, a folclorului, 
colindelor etc. Ei iau contact încă de la primele clipe de viață prin intermediul tradițiilor și 
obiceiurilor, specifice zonei în care s-a născut, cu miturile fundamentale, cu arhetipurile, cu eroi și 
personaje ancestrale. Ne întrebăm în ce măsură apelarea tot mai mult la valori culturale din alte spații 
vor mai putea crea, fie şi la nivel superficial, aşa cum este acum, o punte de legătură între vechi și 
nou şi o metodă de cunoaștere a valorilor propriei spațiului din care face parte fiecare individ? În ce 
măsură publicitatea prin aceste apelări sporadice la mit mai generează, fie şi superficial, o punte de 
legătură cu lumea de basm a strămoşilor care aveau o viață morală, un trai în acord cu natura şi cu 
legile ei, un respect față de ființele ce populează Lumea de Dincolo şi o conştientizare a vieţii în aici 
și acum și, dacă nu cumva, toată această trimitere la lumea de basm determină cumpărătorul să 


achiziționeze produsul sau serviciul sugerat. 


Concluzie 

Identificarea mitului se face prin intermediul arhetipului, care este universal și se raportează la 
anumite scheme. Atât în mit cât şi în publicitate, care se foloseşte de mit, arhetipurile sunt cele care 
ilustrează caracterul colectiv şi funcția sa exemplară. Reprezentările mitului și implicit ale publicității 
ne introduc în 4/0 fezppore fără a ignora însă formele de manifestare ale unui mit. Prin intermediul 
arhetipului, mitul este receptat personalizat, societatea contemporană nu inventează miturile, nici nu 
le schimbă pe cele existente, ci păstrează anumite coordonate mitice, pe care le îmbracă într-o altă 
formă, în cazul acesta în publicitate. Prin arhetip este păstrată vie conştiinţa mitică, indiferent de 
gradul de apropiere sau îndepărtare față de forma originală a mitului. 

Arhetipul reprezintă tiparele unei serii de fenomene şi situaţii care se desfăşoară la un moment 
dat. Arhetipurile au în egală măsură o natură individuală, dar în același timp şi diversă. Pentru noi 
toţi arhetipul poate apărea sub aceeaşi formă, dar conţinutul, structura lui poate fi diversă în funcție 
de gradul nostru personal de percepţie, de experiența personală. Fiecare persoană are un cod de 
înțelegere propriu în funcţie de structura lui genetică, ceea ce face ca arhetipurile să fie uşor de 
recunoscut și de folosit, deoarece ele se asociază cu acest bagaj genetic ce favorizează înțelegerea 
proprie fiecărei persoane. Arhetipul are ca rol crearea impulsului motivator. Naşterea ambițiilor şi 


dorințelor se realizează prin amestecul imaginilor generice şi universale cu subconştientul personal. 


Chiar dacă uneori apelul la mit este superficial şi vulgar, în publicitate se face această legătură pentru 
a spori şi menţine vie atenția asupra produsului și pentru a declanşa cumpărarea lui. Prin abordarea 
mitului în publicitate sunt păstrate vagi ecouri ale unei lumi ce pot avea reverberații în rândul 
privitorilor şi, astfel, impulsul de a cumpăra să fie determinat de apropierea de lumea de demult când, 
eroii primelor înfăptuiri mărețe trăiau în lumea paradisiacă a basmului, în care binele învinge şi după 
haosul creat se revine la o stare de echilibru și armonie. Produsul poate fi văzut ca un substitut al 
armelor fantastice sau a tovarăşilor cu funcții magice care, împreună cu eroul, duc la câștigarea unei 
etape sau a unei bătălii finale. Produsul, poate fi pentru client, reprezentarea magiei din basme ce 
face atât de atractivă şi seducătoare lumea începuturilor. 

Anexe 


nd 


EVISTA OFICIULUI NAȚIONAL DE TURISM | REVISTA OFICIULUI NAȚIONAL DE. TURISM | ini 


Figura 1. Revista Oficiului Naţional de Turism — România, 1937-1938 Figura 2. Alfons Mucha — 
Lance Parfum Rodo T- 
Shirt, 1896 


IOCOLATA CRUDĂ 


VOLUPTUOASĂ 


ACȚIVEAZĂ GHIDUȘIA, 
ÎNDRĂZNEALA, 
BUCURIA 


Figura 3. Reclamă la ciocolată Figura 4. Reclamă la ciocolata 
Kat Kat 


Figura 5. Hochland — Brânză topită 


Nurorile luară creditul în lei 
CASA MEA și scăpară de soacră. 
Schimbă și tu povestea! 


Figura 6. Divers BCR — Harap Alb şi Soacra cu trei nurori 


(my 0 A 
i Y > Primul 
— = Wimobile game 


în lumea Animaterra 


Q Animaterra Jocul | Kaufland 


Poveştile NEspuse 
trebuie perite 


Figura 8. Cosmote War Hero 


Lucrurile bune din țara asta vor dăinui 
indiferent de vremurile care trec peste ele. 


Figura 10. Nadia, Năstase şi Hagi, personaje de basm 
pentru BCR 


Anexă imagini 


Figura 1. Revista Oficiului Naţional de Turism — România 1937-1938 
http:/ /www.iqads.ro/articol/27436/colectiune-a-propagandei-turistice-de-altadat 
Figura 2. Alfons Mucha — Lance Parfum Rodo T-Shirt, 1896 
http:/ /www.yowzers.com/viewitem.php2productid=241 
Figura 3. Reclamă la ciocolată 
http:/ /www.pescariusports.ro /un-weekend-cu-ciocolata/ 
Figura 4. Reclamă la ciocolată Ritkat 
http:/ /thechicjeweles.wordpress.com/category/fun/ 
Figura 5. Hochland — Brânză topită 
http:/ /www.fragrantica.com /board/viewtopic.php?id=320998p=6 
Figura 6. Divers BCR — Harap Alb şi Soacra cu trei nurori 
http:/ /www.iqads.ro/ creatie /30270/ divers-bcer-harap-alb 
Figura 7. Kaufland jocul Animaterra 
https:/ /www.kaufland.ro/noutati/animaterra-jocul.html 


Figura 8. Cosmote War Hero 

http:/ /www.220.ro/ reclame /COSMOTE-Spot-Eroul-National 
Figura 9. Brâncuşi în reclamă CEC 

http:/ /www.iqads.ro 
Figura 10. Nadia, Năstase şi Hagi, personaje de basm pentru BCR 

http:/ /www.click.ro/vedete/romanesti/FOTO-INCREDIBIL-Nadia-Nastase- 
Hagi_0_1362463776.html 


11 


